Document ID: 31993R2091

ΚΑΝΟΝΙΣΜΟΣ (ΕΟΚ) αριθ. 2091/93 ΤΗΣ ΕΠΙΤΡΟΠΗΣ της 27ης Ιουλίου 1993 περί καθορισμού, για την περίοδο εμπορίας 1993/94, των τιμών κατωφλίου στον τομέα της όρυζας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της όρυζας (1), όπως τροποποιήθηκε τελευταία από τον κανονισμό (ΕΟΚ) αριθ. 1544/93 (2), και ιδίως το άρθρο 14 παράγραφος 5 και το άρθρο 15 παράγραφος 4,
Εκτιμώντας:
ότι, σύμφωνα με το άρθρο 14 παράγραφος 2 του κανονισμού (ΕΟΚ) αριθ. 1418/76, η τιμή κατωφλίου της αποφλοιωμένης όρυζας υπολογιζομένη για το Ρότερνταμ, πρέπει να καθοριστεί κατά τρόπο ώστε, στην αγορά του Ντούισμπουργκ, η τιμή πωλήσεως της εισαγόμενης αποφλοιωμένης όρυζας να ευρίσκεται στο επίπεδο της ενδεικτικής τιμής- ότι ο σκοπός αυτός επιτυγχάνεται αν αφαιρεθούν από την ενδεικτική τιμή τα στοιχεία που αναφέρονται στην παράγραφο 2 δεύτερο εδάφιο του εν λόγω άρθρου-
ότι, κατ' εφαρμογή του άρθρου 14 παράγραφος 3 του κανονισμού (ΕΟΚ) αριθ. 1418/76, οι τιμές κατωφλίου της λευκασμένης όρυζας υπολογίζονται με προσαρμογή της τιμής κατωφλίου της αποφλοιωμένης όρυζας, λαμβανομένων υπόψη των μηνιαίων προσαυξήσεων τις οποίες υφίστανται, σε συνάρτηση με τους συντελεστές μετατροπής με τα έξοδα βιομηχανικής επεξεργασίας και με την αξία των υποπροϊόντων και με προσαύξηση των ποσών που λαμβάνονται κατ' αυτόν τον τρόπο κατά ένα ποσό προστασίας της βιομηχανίας-
ότι το ποσό προστασίας της βιομηχανίας καθορίζεται στον κανονισμό (ΕΟΚ) αριθ. 1263/78 του Συμβουλίου (3)- ότι τα στοιχεία που χρησιμοποιούνται για την προσαρμογή της τιμής κατωφλίου της λευκασμένης όρυζας καθορίζονται στον κανονισμό αριθ. 467/67/ΕΟΚ της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2325/88 (5)-
ότι, σύμφωνα με το άρθρο 15 παράγραφος 1 του κανονισμού (ΕΟΚ) αριθ. 1418/76, η τιμή κατωφλίου των θραυσμάτων όρυζας πρέπει να καθοριστεί σε ποσό που περιλαμβάνεται μεταξύ 130 και 140 % της τιμής κατωφλίου του αραβοσίτου που ισχύει για την εν λόγω περίοδο εμπορίας χωρίς τις μηνιαίες προσαυξήσεις-
ότι η τιμή κατωφλίου που ισχύει για τον αραβόσιτο κατά το μήνα Ιούνιο θα ισχύσει και για τον Ιούλιο, τον Αύγουστο και το Σεπτέμβριο της επομένης περιόδου εμπορίας- ότι πρέπει, επομένως, να ληφθεί υπόψη, για τον υπολογισμό της τιμής κατωφλίου των θραυσμάτων ρυζιού που ισχύει τον πρώτο μήνα της περιόδου 1993/94, η τιμή κατωφλίου του αραβοσίτου που ίσχυσε για την περίοδο 1992/93, χωρίς μηνιαίες προσαυξήσεις- ότι, με αυτόν τον τρόπο προκύπτει μία τιμή κατωφλίου για τα θραύσματα ρυζιού που ισχύει το Σεπτέμβριο 1993 και παραμένει αμετάβλητη σε σχέση με την περίοδο 1992/93-
ότι ο κανονισμός (ΕΟΚ) αριθ. 3824/92 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1663/93 (7), θεσπίζει τον πίνακα τιμών και των ποσών στον τομέα των σιτηρών στο οποία εφαρμόζεται ο συντελεστής μείωσης 1,013088 ο οποίος ορίζεται από τον κανονισμό (ΕΟΚ) αριθ. 537/93 της Επιτροπής (8), όπως τροποποιήθηκε από τον κανονισμό (ΕΟΚ) αριθ. 1331/93 (9), αρχής γενομένης από την έναρξη της περιόδου εμπορίας 1993/94, στο πλαίσιο του καθεστώτος αυτόματης κατάργησης των αρνητικών νομισματικών αποκκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει να προσδιορισθεί η μείωση των τιμών και ποσών που προκύπτουν από αυτό για κάθε σχετικό τομέα και να καθοριστεί η αξία των μειωμένων αυτών τιμών και ποσών- ότι οι τιμές παρεμβάσεως του ρυζιού paddy και η ενδεικτική τιμή του αποφλοιωμένου ρυζιού έχουν καθοριστεί με τον κανονισμό (ΕΟΚ) αριθ. 1545/93 του Συμβουλίου (10) για την περίοδο εμπορίας 1993/94-
ότι ο συντελεστής μειώσεως πρέπει να εφαρμοσθεί στις τιμές κατωφλίου και για λόγους διαφάνειας πρέπει να ενσωματωθεί αμέσως στον υπολογισμό-
ότι, μετά τους υπολογισμούς που πραγματοποιήθηκαν σε εφαρμογή των κανόνων αυτών οδηγούμεθα στις κατωτέρω αναφερόμενες τιμές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές κατωφλίου της αποφλοιωμένης όρυζας, της λευκασμένης όρυζας με στρογγυλούς κόκκους και της λευκασμένης όρυζας με μακρούς κόκκους, καθορίζονται σε Ecu ανά τόνο, ως εξής:
/* ΠΙΝΑΚΕΣ: δείτε Ε.Ε. */
Άρθρο 2
Η τιμή κατωφλίου των θραυσμάτων όρυζας που εφαρμόζεται για το Σεπτέμβριο 1993, καθορίζεται σε 281,91 Ecu ανά τόνο.
Άρθρο 3
Ο παρών κανονισμός αρχίζει να ισχύει την 1η Σεπτεμβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουλίου 1993.

Labels: 2
17